D asegzawal i d-yettawin awal γef imsisγulen n umaḍal. Tidfayin deg-s ttakent-d isallen inmessunen am : umezruy, tarakalt, akked / neγ tasenmettit n tγawsiwin-nni, aglam uzzig, imedyaten d usegzi yemgarraden. I tuget imsisγulen d ismawen : ama d ismawen imaẓlayen i yettuγalen γer yimsisγulen imsimanen (imdanen, imukan, tisuda d tedyanin) ama d ismawen imagnuyen akked irbiben i yesɛan assaγ akked tmussniwin neγ akked tfelsiwin n umaḍal (tinaktiwin, taγulin, tussniwin d teknikiyin, tiγawsiwin…) S tulmisin-a i d-nebder yakan, asegzawal-a d tanmessunt, maca yezmer diγ ad yili d asegzawal n tutlayt mi ara yesɛu tagrawalt tamatut, anda ara naf awalen n tjeṛṛumt neγ awalen n umawal i yzemren ad aγ-d-mlen timussniwin γef umaḍal. Yettawi-d γef wayen yeɛnan tasniremt s uglam-is asnilsan (asnalγan, asnamkan, aseddasan). Isallen ara naf deg umagrad d taggayt tajeṛṛumant kan akked tbadut, mačči am usegzawal n tutlayt anda nettaf ugar n yisallen deg umagrad.